**บทที่ 1**

**บทนำ**

**1.1 ที่มาและความสำคัญของปัญหา**

ภาษาคือเครื่องมือในการสื่อสารของคนในสังคมเดียวกัน หรือต่างสังคมที่สำคัญ และใช้กันมากที่สุด ภาษาเป็นสื่อทำให้โครงสร้างทางสังคมมีความประณีต และสมบูรณ์ ภาษาจึงเป็นหัวใจของการสื่อสาร โดยเฉพาะภาษาอังกฤษเป็นภาษากลางที่ใช้ติดต่อสื่อสารกันทั่วไป และขอบข่ายของการใช้ภาษาดังกล่าว ก็ครอบคลุมทั้งโลกเป็นภาษาแห่งโอกาส กล่าวคือ หนึ่งในคุณสมบัติของผู้เข้าทำงานในแต่ละสาขาอาชีพในปัจจุบันกำหนดว่าจะต้องสามารถฟัง พูด อ่าน และเขียนภาษาอังกฤษได้ดี ดังนั้นการจัดการเรียนการสอนภาษาอังกฤษ เพื่อช่วยให้นักเรียนสามารถใช้ภาษาอังกฤษเพื่อการสื่อสารได้เป็นเรื่องสำคัญยิ่ง สำหรับประเทศไทยวิชาภาษาอังกฤษได้ถูกบรรจุในหลักสูตรแกนกลางการศึกษาขั้นพื้นฐานในกลุ่มสาระการเรียนรู้ กลุ่มวิชาภาษาต่างประเทศเป็นสาระการเรียนรู้ที่เสริมสร้างพื้นฐานความเป็นมนุษย์ และสร้างศักยภาพในการคิด และการทำงานอย่างสร้างสรรค์ เพื่อพัฒนาผู้เรียนให้มีคุณลักษณะอันพึงประสงค์ ตามจุดหมายของหลักสูตรการเรียนภาษาต่างประเทศจะช่วยให้ผู้เรียนมีวิสัยทัศน์กว้างไกล และเกิดความมั่นใจในการที่จะสื่อสารกับชาวต่างประเทศ (สำนักวิชาการและมาตรฐานการศึกษา, 2551, น. 2) การเรียนภาษาต่างประเทศแตกต่างจากสาระการเรียนรู้อื่น เนื่องจากผู้เรียนไม่ได้เรียนภาษาเพื่อความรู้เกี่ยวกับภาษาเท่านั้น   
แต่เรียนภาษาเพื่อให้สามารถใช้ภาษาเป็นเครื่องมือในการติดต่อสื่อสารกับผู้อื่น ได้ตามความต้องการในสถานการณ์ต่าง ๆ ทั้งในชีวิตประจำวัน และการงานอาชีพ การที่จะทำให้ผู้เรียนเกิดคุณภาพได้ตามที่คาดหวังดังกล่าว

หลักสูตรแกนกลางการศึกษาขั้นพื้นฐาน พุทธศักราช 2551 กำหนดให้กลุ่มสาระการเรียนรู้ต่างประเทศ (ภาษาอังกฤษ) เป็นสาระการเรียนรู้ที่กำหนดให้ผู้เรียนทุกระดับชั้นและผู้เรียนทุกคนต้องเรียน โดยจัดลาดับให้อยู่ในกลุ่มที่สองซึ่งเป็นกลุ่มสาระที่เสริมสร้างพื้นฐานความเป็นมนุษย์และสร้างศักยภาพในการคิดและการทางานอย่างสร้างสรรค์ เพื่อพัฒนาผู้เรียนให้มีลักษณะอันพึงประสงค์ตามจุดมุ่งหมายของหลักสูตร โดยมุ่งหวังในด้านทักษะการอ่านว่า เมื่อผู้เรียนจบชั้นประถมศึกษาปีที่ 3 ผู้เรียนสามารถปฏิบัติตามคาสั่ง คาขอร้องที่ฟัง อ่านออกเสียงตัวอักษร คากลุ่มคา ประโยคง่าย ๆ และบทพูดเข้าจังหวะง่าย ๆ ถูกต้องตามหลักการอ่าน บอกความหมายของคาและกลุ่มคาที่ฟังตรงตามความหมายและตอบคาถามจากการฟังหรืออ่านประโยคบทสนทนาและนิทานง่าย ๆ ได้ ดังนั้นการจัดการเรียนการสอนที่ดี ผู้เรียนจะต้องได้รับการฝึกทักษะให้มากที่สุด การจัดกระบวนการเรียนการสอนต้องให้สอดคล้องกับธรรมชาติและลักษณะเฉพาะของภาษา ควรจัดกิจกรรมการเรียนรู้ให้หลากหลายและควรฝึกผู้เรียนให้รู้วิธีการเรียนภาษาด้วยตนเองควบคู่ไปด้วย อันจะนาไปสู่การพึ่งพาตนเองและสามารถเรียนรู้ได้ตลอดชีวิต โดยใช้ภาษาอังกฤษในการศึกษาค้นคว้าหาความรู้ในการเรียนสาระการเรียนรู้อื่น ๆ ใช้ในการศึกษาต่อ รวมทั้งการประกอบอาชีพ ซึ่งเป็นจุดมุ่งหมายสำคัญในการปฏิรูปการเรียนรู้ (กรมวิชาการ, 2545, น. 1) การจัดการเรียนการสอนกลุ่มสาระภาษาต่างประเทศเป็นกลุ่มสาระการเรียนรู้พื้นฐานที่ผู้เรียนทุกคนจาเป็นต้องเรียนเพื่อเสริมสร้างพื้นฐานความเป็นมนุษย์ ซึ่งการเรียนภาษาต่างประเทศนั้น ไม่ได้มุ่งเน้นให้ผู้เรียนเพียงแต่เรียนรู้เกี่ยวกับวิชาความรู้ทางภาษาเท่านั้นแต่ยังเรียนเพื่อสามารถนาไปประยุกต์ใช้ในสถานการณ์ต่าง ๆ ทั้งในชีวิตประจำวันและ การประกอบอาชีพ ดังนั้นการจัดการเรียนการสอนที่ดีนั้นควรจัดกิจกรรมให้ผู้เรียนได้เรียนรู้ จากประสบการณ์จริง ฝึกปฏิบัติให้ทาได้และสอดคล้องกับธรรมชาติและลักษณะเฉพาะของภาษาการเรียนการสอนจึงควรประกอบไปด้วยกิจกรรมที่หลากหลาย ทั้งกิจกรรมการฝึกทักษะทางภาษาและกิจกรรมการฝึกผู้เรียนควบคู่กันไป ซึ่งจะนามาสู่การพัฒนาครบทั้ง 4 ทักษะของผู้เรียน คือ ทักษะการฟัง พูด อ่าน และเขียน ซึ่งในบรรดาทักษะทั้ง 4 กล่าวได้ว่า การอ่านเป็นทักษะที่สำคัญมากที่สุด เพราะเป็นทักษะพื้นฐานที่จะช่วยส่งเสริมและแสวงหาความรู้เพื่อนาไปประยุกต์ใช้ในการศึกษาการประกอบอาชีพและพัฒนาความคิดของคนให้มีประสิทธิภาพมากยิ่งขึ้น

หลักสูตรการศึกษาขั้นพื้นฐานได้กำหนดองค์ความรู้ กระบวนการเรียนรู้และใช้มาตรฐานเป็นตัวกำหนดคุณลักษณะอันพึงประสงค์ของผู้เรียนตามจุดหมายของหลักสูตร เพื่อเป็นแนวทางในการประกันคุณภาพการศึกษา โดยแบ่งสาระการเรียนรู้ในการเรียนภาษาต่างประเทศออกเป็น   
4 สาระ คือ สาระที่ 1 ภาษาเพื่อการสื่อสาร (Communities) (สำนักวิชาการและมาตรฐานการศึกษา, 2551, น. 2-3) การจัดการเรียนการสอนภาษาต่างประเทศในหลักสูตรการศึกษาขั้นพื้นฐานมีความคาดหวังว่า เมื่อเรียนภาษาต่างประเทศอย่างต่อเนื่องตั้งแต่ชั้นประถมศึกษาจนถึงมัธยมศึกษา ผู้เรียนจะมีเจตคติที่ดีต่อภาษาต่างประเทศ สามารถใช้ภาษาต่างประเทศสื่อสารในสถานการณ์ต่าง ๆ แสวงหาความรู้ ประกอบอาชีพ และศึกษาต่อในระดับที่สูงขึ้น ผลการเรียนรู้ที่ต้องการให้เกิดขึ้นในตัวผู้เรียน โดยกำหนดจากสาระที่ 1 ภาษาเพื่อการสื่อสารนั้นประกอบด้วย เข้าใจกระบวนการฟังและอ่าน สามารถตีความเรื่องที่ฟังและอ่านจากสื่อประเภทต่าง ๆ และนำความรู้มาใช้อย่างมีวิจารณญาณ มีทักษะในการสื่อสารทางภาษาแลกเปลี่ยนข้อมูลข่าวสาร ความคิดเห็นแสดงความรู้สึก โดยใช้เทคโนโลยีและการจัดการ ที่เหมาะสมเพื่อการเรียนรู้ตลอดชีวิต เข้าใจกระบวนการพูด การเขียน และสื่อสารข้อมูล ความคิดเห็นและความคิดรวบยอดในเรื่องต่าง ๆ ได้อย่างสร้างสรรค์มีประสิทธิภาพและสุนทรียภาพ

ในสังคมแห่งความเจริญก้าวหน้าทางวิทยาการด้านต่าง ๆ ของโลกยุคโลกาภิวัตน์ภาษาอังกฤษถือว่าเป็นสิ่งสำคัญยิ่งในการดาเนินชีวิตประจำวันของคนในสังคม เนื่องจากเป็นเครื่องมือสำคัญในการติดต่อสื่อสาร การศึกษา การแสวงหาความรู้ การประกอบอาชีพ รวมถึงการสร้างมิตรไมตรีทางวัฒนธรรมและมุมมองของสังคมโลก ดังนั้นการศึกษาเรียนรู้ภาษาอังกฤษจึงมีความจาเป็นอย่างมากที่จะช่วยพัฒนาสังคมไทย เนื่องจากภาษาอังกฤษเป็นภาษาต่างประเทศที่ถูกเลือกใช้กันอย่างแพร่หลายและถือว่าเป็นภาษาสากลสถานศึกษาจึงต้องเร่งพัฒนาการเรียนการสอนภาษาอังกฤษ เพื่อให้ผู้เรียนมีความเข้าใจตนเองและผู้อื่น อีกทั้งเข้าใจถึงความแตกต่างของภาษาและวัฒนธรรม ขนบธรรมเนียมประเพณี สังคม เศรษฐกิจ การเมือง การปกครองและมีความสามารถในการใช้ภาษาอังกฤษในระดับมาตรฐานในการดำรงชีวิตประจำวัน (สานักงานคณะกรรมการการศึกษาขั้นพื้นฐาน, 2551, น. 1) การเรียนรู้ภาษาต่างประเทศไม่ได้เรียนภาษาเพื่อความรู้เกี่ยวกับภาษาเท่านั้น แต่เรียนภาษาเพื่อให้สามารถใช้ภาษาเป็นเครื่องมือในการติดต่อสื่อสารกับผู้อื่นได้ตามความต้องการในสถานการณ์ต่าง ๆ ทั้งในชีวิตประจำวัน และการงานอาชีพ การที่ผู้เรียนจะใช้ภาษาได้ถูกต้องคล่องแคล่วและเหมาะสมนั้น ขึ้นอยู่กับทักษะการใช้ภาษา ในการจัดการเรียนการสอนภาษาที่ดีผู้เรียนจะต้องมีโอกาสได้ฝึกทักษะการใช้ภาษาให้มากที่สุด จัดกิจกรรมที่หลากหลายทั้งกิจกรรม การฝึกทักษะทางภาษา และกิจกรรมการฝึกให้ผู้เรียนรู้วิธีการเรียนภาษาด้วยตัวเองควบคู่ไปด้วยอันจะนำไปสู่การเป็นผู้เรียนที่พึ่งตนเองได้ (Learner Independent) และสามารถเรียนรู้ได้ตลอดชีวิต (Lifelong Learning) โดยใช้ภาษาต่างประเทศเป็นเครื่องมือในการค้นคว้าหาความรู้ในการเรียนวิชาอื่น ๆ การศึกษาต่อ ซึ่งเป็นจุดหมายสำคัญในการปฏิรูปการเรียนรู้ (สำนักวิชาการและมาตรฐานการศึกษา, 2555, น. 2) การเรียนรู้ภาษาอังกฤษเป็นภาษาที่สอง มีลักษณะเป็นการซึมทราบภาษาเพราะผู้เรียนอยู่ในสภาพเดียวกับเด็กที่เรียนภาษาแม่ ซึ่งจะพัฒนาเข้าสู่ภาษาหลักในที่สุด เพราะความจำเป็นที่จะติดต่อสื่อสารกับคนรอบข้าง การสอนภาษาอังกฤษในประเทศไทยจึงเป็นการสอนเพื่อสื่อความหมาย มีนักเรียนและกิจกรรมเป็นศูนย์กลางในการเรียนการสอน ครูทำหน้าที่ให้คำอธิบาย เป็นผู้จัดกิจกรรมและแสดงวิธีทำกิจกรรมทางภาษาเพื่อให้ผู้เรียนฝึกภาษาในกลุ่มของตนเอง (บัญชา อึ๋งสกุล, 2549, น. 59– 60) สำหรับการจัดกิจกรรมการเรียนรู้ภาษาอังกฤษในระดับประถมศึกษาที่มีจุดหมายเพื่อการสื่อสารหรือการนำไปใช้ให้ได้ผล ซึ่ง กษมา วรวรรณ ณ อยุธยา (2549, น. 25) ได้กล่าวว่า ความต่อเนื่องในการเรียนรู้ภาษาอังกฤษนั้นมีความสำคัญมาก แต่การจัดการเรียนภาษาอังกฤษของโรงเรียนให้เป็นโรงเรียนสองภาษาเต็มรูปแบบทุกโรงเรียนไม่ได้   
แต่การเพิ่มเวลาเรียนร้อยละ 10 ในแต่ละวัน ให้นักเรียนได้มีโอกาสใช้ภาษาอังกฤษในกิจกรรมก็จะมีส่วนเสริมทักษะให้มากขึ้น ทักษะในการใช้ภาษาอังกฤษ เป็นสิ่งที่ทุกคน จำเป็นต้องมี ไม่ใช่คุณสมบัติพิเศษที่จะทำ ให้ใครได้เปรียบภาษาอังกฤษที่ทั่วโลกใช้ในอนาคตจะมีลักษณะของภาษา  
ที่เปลี่ยนไป มีวิวัฒนาการของการผสมผสานของการใช้ศัพท์และไวยากรณ์แตกต่างไปตามผู้พูด  
ในแต่ละภูมิภาคของโลก นอกจากนั้นสำเนียงภาษาจะถูกลดความสำคัญลง ความสำคัญของการพูดอยู่ที่การสื่อสารให้เกิดความเข้าใจ รวมถึงการเรียนรู้ทางกฎเกณฑ์ของภาษาหรือไวยากรณ์ การสอนไวยากรณ์เป็นสิ่งที่จำเป็นสำหรับการสอนภาษา แต่ไม่ควรสอนให้นักเรียนเรียนรู้โดยการซึมซับหลักเกณฑ์การใช้ภาษาได้ถูกต้องตามหลักไวยากรณ์ทันที แต่ควรเป็นการสอนให้คิดและใช้ภาษาได้ถูกต้องตามสถานการณ์โดยนำหลักไวยากรณ์มาใช้พูด หรือเขียนได้จริง พื้นฐานความรู้ภาษาอังกฤษเบื้องต้นสำหรับเด็กเริ่มเรียนควรเป็นการเรียนทักษะทั้งสี่ของภาษา ก็คือ การฟัง   
การพูด การอ่านและการเขียน ทุกส่วนของภาษาโดยเริ่มจากสิ่งง่าย ๆ ใกล้ตัว เพื่อจะขยายความรู้ของการใช้ภาษาในสิ่งที่ยากขึ้นต่อไปได้โดยมีพื้นฐานความเข้าใจ เสียง รูป กฎเกณฑ์การนำ ไวยากรณ์ไปใช้และวัฒนธรรมของภาษาอย่างดี การพัฒนาทักษะการทางภาษานั้นจึงจำเป็นต้องคำนึงถึงหลักสำคัญของการพัฒนาด้วย เพราะธรรมชาติแล้วผู้ที่จะพูดและเขียนได้ดีนั้น ต้องมีทักษะในการฟังและอ่านมามากพอแล้ว ผู้สอน จึงควรพัฒนานักเรียนตามลำดับความสำคัญของทักษะได้แม้ว่าการสอน ในปัจจุบันจะให้ความสำคัญต่อการสอนภาษาตามแนวการสอน เพื่อการสื่อสารก็ตาม แต่ก็มิได้หมายความว่าการสอนแต่ละครั้ง จะต้องเริ่มต้นด้วยทักษะการฟังและการพูดเสมอ ผู้สอนอาจเริ่มจากทักษะใดก่อนก็ได้ เช่นอาจจะเริ่มจากการอ่านก่อนแล้วโยงไปสู่ทักษะอื่น ๆ   
ในลักษณะการใช้จริงซึ่งขึ้นอยู่กับความต้องการของผู้สอนว่าต้องการมุ่งทักษะใดเป็นหลัก แต่ในขณะเดียวกันก็ไม่ได้ทิ้งทักษะอื่น (กระทรวงศึกษาธิการ, 2551, น. 11)

การเรียนการสอนภาษาอังกฤษ ผู้สอนอาจเริ่มจากทักษะใดก่อนก็ได้ เช่นอาจจะเริ่มจากการอ่านก่อนแล้วโยงไปสู่ทักษะอื่น ๆ ในลักษณะการประยุกต์ใช้ ซึ่งขึ้นอยู่กับความต้องการของผู้สอนว่าต้องการมุ่งทักษะใดเป็นหลัก แต่ในขณะเดียวกันก็ไม่ได้ทิ้งทักษะอื่น (กระทรวงศึกษาธิการ, 2551, น. 11) การจัดการเรียนการสอนภาษาอังกฤษประกอบไปด้วย ทักษะทางภาษา ได้แก่ การฟัง การพูด การอ่าน และการเขียน ทักษะการเขียนเป็นทักษะหนึ่งที่มีความจำเป็นอย่างมากในการเรียนภาษาอังกฤษ ซึ่งจะสังเกตได้ว่าทักษะการเขียนถูกจัดไว้ลำดับสุดท้ายของทักษะทั้งสี่ เหตุที่เป็นเช่นนี้ อาจกล่าวได้ว่าเพราะการเขียนจัดเป็นทักษะที่ยากที่สุดต้องผ่านกระบวนการคิดหลายขั้นตอน ไม่ว่าจะเป็นการรวบรวมความคิด การเลือกสรรถ้อยคำถ่ายทอดออกมาเป็นลายลักษณ์อักษรหรือข้อความที่สามารถสื่อความได้ตรงตามความต้องการ แม้ว่าทักษะการเขียนจะมีความยากในตัวเองดังที่กล่าวมาแล้ว แต่ก็จำเป็นต้องมีการเรียนการสอนทักษะการเขียน เนื่องจากการเขียนเป็นทักษะสำคัญ และเอื้อประโยชน์ต่อผู้เรียนอย่างมากในการถ่ายทอดความนึกคิด และจินตนาการ (สุมิตรา อังวัฒนกุล, 2553, น. 163) ในกระบวนการเรียนการสอนทักษะการเขียน นักเรียนจะต้องมีความสามารถอย่างแท้จริงที่จะเขียนหรือถ่ายทอดความคิดความรู้สึกจนผู้อ่านเข้าใจได้ทักษะการเขียน ในการเรียนการสอน ทั้งนี้เพราะในการฟัง และ การอ่าน นักเรียนเป็นฝ่ายรับสาร จึงเป็นเพียงแค่ตีความหรือวิเคราะห์ว่ากำลังได้ยินหรืออ่านอะไร ส่วนในการพูดนักเรียนสามารถแสดงความคิดเห็น ความรู้สึกโดยอาศัยท่าทาง แต่ในการเขียนนักเรียนจะต้องมีความสามารถอย่างแท้จริงในทุก ๆ เรื่อง จึงจะสามารถเขียนหรือถ่ายทอดความคิด ความรู้สึก ให้ผู้อ่านเข้าใจได้ (พิตรวัลย์ โกวิทวที, 2552, น. 29– 30) ดังนั้นจึงพอสรุปได้ว่า ทักษะการเขียนเป็นทักษะที่มีความสำคัญและมีความจำเป็นอย่างยิ่งในการใช้ภาษาเพื่อการสื่อสาร แต่สภาพปัจจุบันการเรียนการสอนทักษะการเขียนภาษาอังกฤษจะเป็นปัญหาสำหรับครูผู้สอนภาษาอังกฤษในทุกช่วงชั้น อยู่เสมอ โดยเฉพาะการสอนในระดับประถมศึกษา พบว่า ผลการเรียนรู้ของนักเรียนต่ำกว่ามาตรฐานการเรียนรู้ ทั้งนี้เนื่องจากนักเรียนส่วนใหญ่ไม่ชอบการเขียนเพราะคิดว่ายากและซับซ้อนมากกว่าทักษะอื่น ซึ่งการเขียนต้องใช้ความรู้ความสามารถในการจดจำข้อมูลมาจากการฟัง การพูดและการอ่าน ตลอดจนต้องใช้ความสามารถในการคิด ลำดับเหตุการณ์และถ่ายทอดออกมาเป็นภาษาเขียนที่ตรงกับความต้องการของตนเพื่อใช้ในการสื่อสารให้บุคคลทั่วไปได้เข้าใจ

จากการทดสอบวัดผลสัมฤทธิ์ทางการเรียนในรายวิชาภาษาอังกฤษของนักเรียน  
ชั้นประถมศึกษาปีที่ 3 ปีการศึกษา 2556 สังกัดสำนักงานเขตพื้นที่การศึกษาประถมศึกษามหาสารคาม เขต 1 มีระดับคะแนนเฉลี่ย 31.24 คะแนน และเมื่อวิเคราะห์ถึงคะแนนเฉลี่ยตามสาระการเรียนรู้ นั่นคือ ภาษากับความสัมพันธ์กับกลุ่มสาระการเรียนรู้อื่น ภาษากับความสัมพันธ์กับชุมชนและโลก ภาษาและวัฒนธรรม และภาษาเพื่อการสื่อสาร พบว่า ผลการวัดผลสัมฤทธิ์ทางการเรียนวิชาภาษาอังกฤษต่ำกว่าเกณฑ์เนื่องจากนักเรียนไม่เข้าใจคำศัพท์ และประโยค นักเรียนอ่านคำและประโยคไม่ออก หรืออ่านผิดและเข้าใจผิดความหมาย ไม่ถูกต้องตามหลักไวยากรณ์ ไม่สามารถเรียงลำดับความคิดของตนเองจากการอ่านเพื่อใช้ในการสื่อสารจากสารได้เข้าใจอย่างถูกต้อง ทั้งนี้มีข้อเสนอจากสำนักงานเขตพื้นที่การศึกษาประถมศึกษามหาสารคาม เขต 1 ว่า อาจเป็นเพราะครูผู้สอนขาดเทคนิคในการจัดกิจกรรมการสอนอ่าน กิจกรรมการเรียนการสอนไม่ได้เน้นให้นักเรียนได้ฝึกทักษะการอ่านออกเท่าที่ควร ประกอบกับนักเรียนขาดความสนใจในการเรียนรู้ นักเรียนรู้สึกว่าการเรียนไม่สนุก ไม่เร้าใจ เพราะครูผู้สอนส่วนมากจะสอนคำศัพท์ เน้นการบันทึก การท่องจำประโยคและบทความต่าง ๆ โดยการสอนจะเน้นตัวครูเป็นสำคัญ ทั้งที่ควรเน้นให้นักเรียนต้องปฏิบัติอ่าน เขียน ฟัง และและประโยคต่าง ๆ และเน้นให้นักเรียนได้ฝึกปฏิบัติด้วยตนเอง (สำนักงานเขตพื้นที่การศึกษาประถมศึกษามหาสารคาม เขต 1, 2557, น. 46 - 50)

นับตั้งแต่ผู้วิจัยได้ปฏิบัติหน้าที่ครูสอนภาษาอังกฤษ รับผิดชอบในชั้นเรียนประถมศึกษาปีที่ 1 ถึง 3 และชั้นมัธยมศึกษาปีที่ 1 ถึง 3 ของโรงเรียนบ้านหนองอุ่มหวายสามัคคี สำนักงานเขตพื้นที่การศึกษาประถมศึกษามหาสารคาม เขต 1 ตั้งแต่ปีการศึกษา 2556 ผู้วิจัยได้พบว่า นักเรียน  
ทุกระดับชั้นมีผลสัมฤทธิ์ทางการเรียนภาษาอังกฤษในสาระการอ่านต่ำ ทั้งนี้สาเหตุหลักเนื่องมาจากนักเรียนไม่เข้าใจในเนื้อหา พื้นฐานภาษา ส่งผลให้เมื่อสอบวัดผลสัมฤทธิ์ทางการเรียนเรื่องนี้ทำให้นักเรียนได้คะแนนต่ำ ดังนั้นผู้วิจัยในฐานะครูผู้สอนจึงจำเป็นต้องหาวิธีการที่จะช่วยพัฒนาผู้เรียนให้มีผลสัมฤทธิ์ทางการเรียนสูงขึ้น จากที่กล่าวมาในข้างต้น ผู้วิจัยพบว่าแบบฝึกเสริมทักษะถือเป็นอีกวิธีการหนึ่งที่ครูผู้สอนสามารถนา มาพัฒนาหรือแก้ปัญหาของผู้เรียนได้ เพราะแบบฝึกเสริมทักษะจะช่วยฝึกทักษะให้ผู้เรียนมีความสามารถในทักษะต่าง ๆ มากขึ้น เพราะจากการทดลองใช้ประโยชน์ของแบบฝึกในการสอน พบว่า แบบฝึกจะช่วยทำให้นักเรียนเข้าใจบทเรียนดีขึ้น   
เป็นเครื่องอำนวยประโยชน์ในการเรียนรู้ นักเรียนมีความสนุกกับกิจกรรมที่ได้ใช้แบบฝึก รวมถึงแบบฝึกจะฝึกให้เด็กมีความเชื่อมั่นและสามารถประเมินผลตนเองได้ด้วย ผู้วิจัยจึงสนใจในการพัฒนาทักษะการอ่านภาษาอังกฤษโดยใช้แบบฝึกทักษะ สำหรับนักเรียนชั้นประถมศึกษาปีที่ 3 เพราะเป็นชั้นเรียนสุดท้ายในช่วงชั้นที่ 1 ที่เริ่มมีพัฒนาการทางภาษาชัดเจน ถ้าหากได้รับการพัฒนาการอ่านภาษาอังกฤษที่ดี ก็ควรจะส่งผลทำให้มีผลสัมฤทธิ์ทางการเรียนที่ดีต่อไปด้วย ทั้งนี้เพื่อเป็นแนวทางในการพัฒนาการเรียนการสอนวิชาภาษาอังกฤษและวิชาอื่น ๆ ให้มีประสิทธิภาพยิ่งขึ้น ผู้วิจัยจึงนำแบบฝึกทักษะการเรียนรู้ที่ผ่านการทดลองใช้แล้ว มาพัฒนาปรับปรุงแก้ไขและทดลองใช้ประกอบการเรียนรู้กลุ่มสาระการเรียนรู้ภาษาต่างประเทศ (ภาษาอังกฤษ) เพื่อเป็นองค์ความรู้ต่อการพัฒนาทักษะทางภาษาอังกฤษต่อไป

**1.2 วัตถุประสงค์การวิจัย**

1.2.1 เพื่อพัฒนาการจัดการเรียนรู้ทักษะการอ่านภาษาอังกฤษโดยใช้แบบฝึกทักษะ สำหรับนักเรียนชั้นประถมศึกษาปีที่ 3 ให้มีประสิทธิภาพ (E1/E2) ตามเกณฑ์ 80/80

1.2.2 เพื่อศึกษาดัชนีประสิทธิผลการเรียนรู้ของนักเรียนที่เรียนโดยแบบฝึกทักษะการอ่านภาษาอังกฤษ สำหรับนักเรียนชั้นประถมศึกษาปีที่ 3

1.2.3 เพื่อเปรียบเทียบผลสัมฤทธิ์ของนักเรียนชั้นประถมศึกษาปีที่ 3 ที่เรียนโดยใช้แบบฝึกทักษะ ระหว่างก่อนเรียนกับหลังการเรียน

1.2.4 เพื่อศึกษาความพึงพอใจของนักเรียนชั้นประถมศึกษาปีที่ 3 ที่มีต่อการเรียนรู้โดยใช้  
แบบฝึกทักษะการอ่านภาษาอังกฤษ

**1.3 สมมุติฐานการวิจัย**

นักเรียนชั้นประถมศึกษาปีที่ 3 ที่เรียนด้วยการใช้แบบฝึกทักษะการอ่านภาษาอังกฤษ  
มีผลสัมฤทธิ์ทางการเรียนหลังเรียนสูงกว่าก่อนเรียน

**1.4 ขอบเขตการวิจัย**

**1.4.1 กลุ่มตัวอย่าง**

กลุ่มตัวอย่างที่ใช้ในวิจัยครั้งนี้ คือ นักเรียนชั้นประถมศึกษาปีที่ 3 ภาคเรียนที่ 2  
ปีการศึกษา 2558 จำนวน 8 คน โรงเรียนบ้านหนองอุ่มหวายสามัคคี สำนักงานเขตพื้นที่การศึกษามหาสารคาม เขต 1 ซึ่งได้มาจากการเลือกแบบเจาะจง (Purposive Sampling)

**1.4.2 ขอบเขตเนื้อหา**

1.4.2.1 เนื้อหาที่ใช้ในการการพัฒนาสื่อการเรียนรู้เพื่อพัฒนาทักษะการอ่านภาษาอังกฤษ ชั้นประถมศึกษาปีที่ 3 (มาตรฐาน ต 1.1 : เข้าใจกระบวนการฟังและการอ่าน สามารถตีความเรื่องที่ฟังและอ่านจากสื่อประเภทต่าง ๆ และนำความรู้มาใช้อย่างมีวิจารณญาณ, มาตรฐาน ต 4.2 : สามารถใช้ภาษาต่างประเทศเป็นเครื่องมือในการเรียนรู้ การศึกษาต่อ การประกอบอาชีพ การสร้างความร่วมมือ และการอยู่ร่วมกันในสังคม) ผู้วิจัยได้ศึกษาเนื้อหาความรู้กลุ่มสาระการเรียนรู้ภาษาต่างประเทศ ผังมโนทัศน์ สาระการเรียนรู้

1.4.2.2 ระยะเวลาในการวิจัย ภาคเรียนที่ 2 ปีการศึกษา 2558 ระหว่างเดือนมกราคม 2559 ถึงเดือนมีนาคม 2559 สัปดาห์ละ 2 ชั่วโมง จำนวน 8 สัปดาห์ รวมเป็นเวลา 16 ชั่วโมง โดยมีแผนการจัดการเรียนรู้ในการใช้แบบฝึกจำนวน 8 แผน ใช้แผนละ 2 ชั่วโมง ในภาคการศึกษาปกติ เป็นสื่อการเรียนรู้พัฒนาทักษะการอ่านภาษาอังกฤษ จำนวน 4 หน่วยการเรียนรู้ คือ My school, At school, Our food และ At the zoo โดยใช้เวลาจัดการเรียนรู้หน่วยละ 4 ชั่วโมง รวมเป็นทั้งสิ้น   
16 ชั่วโมง ไม่รวมเวลาทำแบบทดสอบก่อนและหลังการเรียน

**1.5 นิยามศัพท์เฉพาะ**

“แบบฝึกทักษะ” หมายถึง แบบฝึกปฏิบัติที่ช่วยให้นักเรียนทำการการอ่านภาษาอังกฤษได้ดีขึ้น ซึ่งผู้วิจัยสร้างขึ้นเพื่อใช้สอนทักษะการอ่านภาษาอังกฤษ สำหรับนักเรียนชั้นประถมศึกษาปีที่ 3  
จัดกิจกรรมการเรียนสัปดาห์ละ 2 ชั่วโมง จำนวน 8 สัปดาห์ รวมเป็นเวลา 16 ชั่วโมง โดยมีแผนการจัดการเรียนรู้ในการใช้แบบฝึกจำนวน 8 แผน ในภาคการศึกษาปกติ เป็นสื่อการเรียนรู้พัฒนาทักษะการอ่านภาษาอังกฤษในชีวิตประจำวัน จำนวน 4 หน่วยการเรียนรู้ คือ My school, At school, Our food และ At the zoo โดยใช้เวลาจัดการเรียนรู้หน่วยละ 4 ชั่วโมง รวมเป็น 16 ชั่วโมง

“ทักษะการอ่านภาษาอังกฤษ” หมายถึง ความสามารถของบุคคลในการแสดงออกทางการอ่านภาษาอังกฤษ โดยการอ่านเป็นการแสดงออก หรือการส่งสารต่อผู้ฟัง ให้ผู้ฟังเข้าใจ ซึ่งผู้อ่านต้องตระหนักถึงความรู้ความสามารถทางด้านศัพท์ ไวยากรณ์ และโครงสร้างทางภาษา จึงจะสามารถอ่านและถ่ายทอดเนื้อหาออกมาได้ โดยใช้แบบวัดทักษะการอ่านแบบ Rubric Scoring ซึ่งผู้วิจัยพัฒนาขึ้น ในระหว่างกิจกรรมการพัฒนาการฝึกทักษะการอ่านภาษาอังกฤษโดยใช้แบบฝึกทักษะ

“ประสิทธิภาพ (E1/E2)” หมายถึง การพัฒนาทักษะการเรียนรู้การอ่านของผู้เรียนให้เกิดการเรียนรู้อย่างใดอย่างหนึ่ง จนเกิดความรู้ ความเข้าใจ ความชำนาญ สามารถการอ่านภาษาอังกฤษได้อย่างมีคุณภาพได้ตามเกณฑ์ 80/80 ดังนี้

1. 80 ตัวแรก (E1) หมายถึง ร้อยละของคะแนนเฉลี่ยของนักเรียนทุกคนที่ได้จากการแสดงออกในทักษะการอ่าน ในระหว่างการเรียน ซึ่งได้ค่าเฉลี่ยร้อยละ 80 ขึ้นไป

2. 0 ตัวหลัง (E2) หมายถึง ร้อยละของคะแนนเฉลี่ยของนักเรียนทุกคนที่ได้จากการทำแบบทดสอบวัดผลสัมฤทธิ์หลังจากจบการเรียนแล้ว ซึ่งได้ค่าเฉลี่ยร้อยละ 80 ขึ้นไป

“ดัชนีประสิทธิผล” (The Effectiveness Index) หมายถึง ค่าที่แสดงความก้าวหน้าทางการอ่านภาษาอังกฤษของนักเรียนชั้นประถมศึกษาปีที่ 3 โดยเปรียบเทียบคะแนนทดสอบหลังเรียนกับก่อนการเรียน

“ผลสัมฤทธิ์ทางการเรียน” หมายถึง ความสามารถของนักเรียนในการพัฒนาทักษะการอ่านภาษาอังกฤษโดยใช้แบบฝึกทักษะ สำหรับนักเรียนชั้นประถมศึกษาปีที่ 3 หลังจากการเรียนการสอนสิ้นสุดลงแล้วซึ่งได้จากคะแนนการทดสอบหลังเรียนจากแบบวัดผลผลสัมฤทธิ์ทางการเรียน

“ความพึงพอใจ” หมายถึง ความรู้สึกหรือเจตคติของนักเรียนที่มีต่อแบบฝึกทักษะการอ่านภาษาอังกฤษที่พัฒนาขึ้น หรือความคิดเห็นเชิงบวก ซึ่งเป็นความรู้สึกที่ดี ชอบใจ พอใจ มีความสุขในการปฏิบัติกิจกรรมนั้น ๆ จนสำเร็จ ในที่นี้ใช้การวัดจากแบบวัดความพึงพอใจสำหรับนักเรียน

**1.6 ประโยชน์ที่จะได้รับ**

1.6.1 ทำให้นักเรียนกลุ่มเป้าหมายมีทักษะการอ่านภาษาอังกฤษที่ดีขึ้น

1.6.2 ได้แนวทางสำหรับครูผู้สอนวิชาภาษาอังกฤษระดับประถมศึกษา ในการพัฒนาทักษะการสอนภาษาอังกฤษต่อไป

1.6.3 โรงเรียนมีแนวทางในการพัฒนาการเรียนการสอนภาษาอังกฤษในระดับชั้นอื่น ๆ ต่อไป